ระเบียบสำนักเลขาธิการคณะรัฐมนตรีระเบียบสำนักเลขาธิการคณะรัฐมนตรีว่าด้วยข้อมูลข่าวสารของราชการพ.ศ. ๒๕๔๖ เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักเลขาธิการคณะรัฐมนตรีเป็นไปด้วยความเรียบร้อยรวดเร็ว และมีประสิทธิภาพ ถูกต้องตามกฎหมายและระเบียบของราชการเลขาธิการคณะรัฐมนตรีจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักเลขาธิการคณะรัฐมนตรีว่าด้วยข้อมูลข่าวสารของราชการ พ.ศ. ๒๕๔๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบสำนักเลขาธิการคณะรัฐมนตรีว่าด้วยข้อมูลข่าวสารของราชการ พ.ศ. ๒๕๔๐บรรดาระเบียบ ข้อบังคับและคำสั่งอื่นใดของสำนักเลขาธิการคณะรัฐมนตรีในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้าง และผู้ซึ่งมาช่วยปฏิบัติงานของสำนักเลขาธิการคณะรัฐมนตรีข้อ ๕ ในระเบียบนี้ข้อมูลข่าวสาร หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักเลขาธิการคณะรัฐมนตรีส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจ หน่วยงาน หรือองค์กรของรัฐเจ้าหน้าที่ประสานงานภายใน หมายความว่าผู้ปฏิบัติงานด้านเลขานุการให้แก่ผู้ดำรงตำแหน่งเลขาธิการคณะรัฐมนตรีรองเลขาธิการคณะรัฐมนตรีและที่ปรึกษาประจำสำนักเลขาธิการคณะรัฐมนตรีและให้หมายความรวมถึงผู้ที่ได้รับมอบหมายจากผู้ดำรงตำแหน่งดังกล่าวด้วยเจ้าหน้าที่ประสานงานภายนอก หมายความว่าผู้ปฏิบัติงานด้านเลขานุการให้แก่ข้าราชการการเมืองตำแหน่งรัฐมนตรี หรือให้แก่ผู้ที่เลขาธิการคณะรัฐมนตรีกำหนดและให้หมายความรวมถึงผู้ที่ได้รับมอบหมายจากผู้ดำรงตำแหน่งดังกล่าวด้วยข้อ ๖ให้เลขาธิการคณะรัฐมนตรีรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการคณะรัฐมนตรีมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสาร ข้อ ๗[๒] ให้มี คณะกรรมการบริหารข้อมูลข่าวสารในสำนักเลขาธิการคณะรัฐมนตรี เรียกโดยย่อว่า กขส. ประกอบด้วยเลขาธิการคณะรัฐมนตรี หรือรองเลขาธิการคณะรัฐมนตรีซึ่งเลขาธิการคณะรัฐมนตรีมอบหมาย เป็นประธานกรรมการ รองเลขาธิการคณะรัฐมนตรีอื่นเป็นรองประธานกรรมการ ที่ปรึกษาประจำสำนักเลขาธิการคณะรัฐมนตรีผู้อำนวยการสำนักและผู้อำนวยการกอง เป็นกรรมการ ผู้อำนวยการสำนักบริหารงานสารสนเทศเป็นกรรมการและเลขานุการ ผู้อำนวยการกลุ่มงานราชกิจจานุเบกษา สำนักนิติธรรมผู้อำนวยการกลุ่มงานสารบรรณสำนักบริหารกลางและผู้อำนวยการกลุ่มงานบริหารระบบสารสนเทศสำนักบริหารงานสารสนเทศเป็นกรรมการและผู้ช่วยเลขานุการข้อ ๘ ให้ กขส. มีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์และวิธีดำเนินการการพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่สำนักเลขาธิการคณะรัฐมนตรีหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารภายในของสำนักเลขาธิการคณะรัฐมนตรีกับส่วนราชการและประชาชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่ กขส. มอบหมาย(๙) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) การดำเนินงานอื่นใดตามที่เลขาธิการคณะรัฐมนตรีมอบหมายข้อ ๙ การประชุม กขส. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับกับการประชุมของคณะอนุกรรมการที่ กขส. แต่งตั้งโดยอนุโลมข้อ ๑๑ มติของ กขส. ต้องได้รับความเห็นชอบจากเลขาธิการคณะรัฐมนตรีก่อนจึงจะดำเนินการตามมตินั้นได้หมวด ๒การจัดระบบข้อมูลข่าวสาร ข้อ ๑๒ ให้หน่วยงานในสำนักเลขาธิการคณะรัฐมนตรีจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๓ ในการดำเนินงานตามข้อ ๑๒ให้หน่วยงานในสำนักเลขาธิการคณะรัฐมนตรีจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารและการอนุญาต ข้อ ๑๔ ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อเลขาธิการคณะรัฐมนตรีหรือผู้มีอำนาจอนุญาตสำหรับกรณีจำเป็นหรือเร่งด่วนเจ้าหน้าที่ประสานงานภายในหรือเจ้าหน้าที่ประสานงานภายนอกอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๕การขอข้อมูลข่าวสารตามหมายเรียกพยานเอกสารของศาลให้นำเสนอเลขาธิการคณะรัฐมนตรีหรือผู้ได้รับมอบหมายพิจารณาอนุญาตและให้ข้าราชการผู้รับผิดชอบตั้งแต่ระดับ ๕ ขึ้นไปเป็นผู้รับรองสำเนาข้อมูลข่าวสารข้อ ๑๖ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสาร ข้อ ๑๗ให้หน่วยงานในสำนักเลขาธิการคณะรัฐมนตรีรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่ายจ่ายแจก ตรวจดู และศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กขส.ข้อ ๑๘ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๗ โดยอนุโลม เว้นแต่เป็นเรื่องลับตามระเบียบว่าด้วยการรักษาความลับของทางราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้ที่มีอำนาจอนุญาตตามข้อ ๑๔ เห็นว่าเป็นเรื่องที่ไม่ต้องเปิดเผยข้อ ๑๙ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ กขส. กำหนดข้อ ๒๐ การเรียกค่าธรรมเนียมการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่กขส. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓หรือเทียบเท่าขึ้นไปเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนทั้งนี้ ให้รับรองตามจำนวนที่ผู้ยื่นคำขอให้รับรองข้อ ๒๑ รายได้จากการขายหรือจำหน่ายข้อมูลข่าวสารตามข้อ๑๙ และค่าธรรมเนียมตามข้อ ๒๐ ให้ปฏิบัติตามระเบียบของราชการข้อ ๒๒การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา ค่าใช้จ่ายในการส่ง ทั้งนี้ ให้ผู้อำนวยการกองหรือผู้อำนวยการสำนักขึ้นไปเป็นผู้พิจารณาอนุญาตหมวด ๕สถานที่บริการข้อมูลข่าวสาร ข้อ ๒๓ให้หน่วยงานในสำนักเลขาธิการคณะรัฐมนตรีควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร ดังนี้(๑) สำนักบริหารงานสารสนเทศเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐ โดยให้มีหน้าที่เพิ่มเติมดังต่อไปนี้(ก) ให้บริการข้อมูลข่าวสารที่อยู่ระหว่างดำเนินการของหน่วยงานในสำนักเลขาธิการคณะรัฐมนตรีและข้อมูลข่าวสารที่ดำเนินการเสร็จแล้ว(ข) เป็นศูนย์ประสานงานกับหน่วยงานในสำนักเลขาธิการคณะรัฐมนตรีเพื่อให้บริการข้อมูลข่าวสาร(๒) สำนักนิติธรรมเป็นสถานที่ติดต่อและบริการราชกิจจานุเบกษาแก่สมาชิกและบุคคลทั่วไปประกาศณ วันที่ ๔ มีนาคม พ.ศ. ๒๕๔๖จุลยุทธ หิรัณยะวสิตรองเลขาธิการคณะรัฐมนตรีรักษาราชการแทนเลขาธิการคณะรัฐมนตรีระเบียบสำนักเลขาธิการคณะรัฐมนตรีว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๐[๓]นฤดล/ผู้จัดทำ๙กันยายน ๒๕๕๑[๑] ราชกิจจานุเบกษาเล่ม ๑๒๐/ตอนพิเศษ ๒๙ ง/หน้า ๒๘/๗ มีนาคม ๒๕๔๖[๒] ข้อ ๗แก้ไขเพิ่มเติมโดยระเบียบสำนักเลขาธิการคณะรัฐมนตรี ว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๐[๓] ราชกิจจานุเบกษาเล่ม ๑๒๔/ตอนพิเศษ ๒๗ ง/หน้า ๒๓/๘ มีนาคม ๒๕๕๐